**Grunddataprogrammets delaftale 1 om effektiv ejendomsforvaltning og genbrug af ejendomsdata under den Fællesoffentlige Digitaliseringsstrategi 2012 ­– 2015**

Ejendomsdataprogrammet - BBR Løsningsarkitektur Bilag A Servicebeskrivelser

MBBL-REF: 2012-3565

Version: 0.8

Status: Udkast

Oprettet: 4. oktober 2013

Dokument historie

|  |  |  |  |
| --- | --- | --- | --- |
| Version | Dato | Beskrivelse | Initialer |
| 0.1 | 15.08.2013 | Grundskabelon oprettet med dertil hørende afsnit. | S&D KH |
| 0.2 | 05.09.2013 | Udfyldt kapitel 3, 4 og 5 | S&D LF |
| 0.3 | 09.09.2013 | Omstrukturering af servicebeskrivelser og gennemskrivning af kapitel 3, 4 og 5. | S&D LF |
| 0.4 | 09.09.2013 | Kapitel 2 tilføjet – klar til internt review. | S&D KH |
| 0.5 | 10.09.2013 | Kapitel 3, 4 og 5 tilrettet efter internt review. | S&D LF |
| 0.7 | 10.09.2013 | Klargjort til aflevering | S&D KH |
| 0.72 | 30.09.2013 | Tilrettet med kommentarer fra reviewmøde 19.9.2013 | S&D LF |

Indholdsfortegnelse

[1. Indledning 3](#_Toc368326580)

[1.1 Dokumentets formål 3](#_Toc368326581)

[1.2 Dokumentets sammenhæng til øvrige dokumenter 3](#_Toc368326582)

[1.3 Læsevejledning 4](#_Toc368326583)

[2. BBR services og integrationer 5](#_Toc368326584)

[2.1 Overblik 5](#_Toc368326585)

[2.2 Serviceprincipper 6](#_Toc368326586)

[3. Udstillingsservices 8](#_Toc368326587)

[3.1 Service Vis BBR oplysninger 8](#_Toc368326588)

[4. Ajourføringsservices 10](#_Toc368326589)

[4.1 Service BBR sag 10](#_Toc368326590)

[4.2 Service BBR 12](#_Toc368326591)

[5. Øvrige integrationer 13](#_Toc368326592)

[5.1 Ikke servicebaserede integrationer 13](#_Toc368326593)

[5.2 BBR hændelser stillet til rådighed for andre grunddatasystemer 16](#_Toc368326594)

[5.3 Hændelser BBR har behov for fra andre grunddatasystemer 16](#_Toc368326595)

[5.4 Services BBR har behov for hos andre grunddatasystemer 17](#_Toc368326596)

# Indledning

## Dokumentets formål


Dokumentet tjener to hovedformål:

* For at sikre at ejendomsdataprogrammet forretningsmæssigt og arkitekturmæssigt hænger sammen på løsningsniveau – inden større udviklingsprojekter igangsættes – udarbejdes der ift. de tre grunddataregistre – Matrikel, BBR og Ejerfortegnelse – en løsningsarkitektur, som kvalitetssikres i sammenhæng.

Dokumentet her beskriver BBRs løsningsarkitektur til brug for denne tværgående kvalitetssikring.

* Derudover danner løsningsarkitekturen rammerne for kravspecificering og udvikling af BBR til Ejendomsdataprogrammet.

## Dokumentets sammenhæng til øvrige dokumenter



Figur 1. Løsningsarkitekturens sammenhæng til andre dokumenter.

Løsningsarkitekturen er opbygget af et hoveddokument og tre bilag. Dokumentet her udgør bilag A Servicebeskrivelser.

Rammerne omkring løsningsarkitekturen kommer primært fra fire kilder:

* Grunddataprogrammet, som har udstukket rammerne for den overordnede løsningsarkitektur – herunder krav om udstilling af grunddata via Datafordeleren. Grunddataprogrammet har også udstukket rammer ift. en fællesoffentlig datamodel og dertil hørende standarder.
* Ejendomsdataprogrammet, som gennem en målarkitektur og tilhørende bilag har udstukket rammerne for bygnings- og boligdata som grunddata.
* BBR eksisterende dokumentation – primært ”Systembeskrivelse version 10” - som på en række områder har udstukket rammerne for løsningsarkitekturens udformning. Løsningsarkitekturen er etableret som en videreudbygning af den eksisterende BBR løsning.
* BBR lovgivning, cirkulærer m.m., som opsætter regler for BBR løsningen og anvendelsen af denne. Ifb. Ejendomsdataprogrammet vil der være behov for at justere lidt på disse regler. Beskrivelsen heraf er uden for scope af dokumentet her.

## Læsevejledning

Udover dette indledende kapitel indeholder dokumentet følgende kapitler:

* **Kapitel 2 – BBR services og integrationer**Indeholder en beskrivelse af de typer af services og integrationer, som findes i BBR’s løsningsarkitektur, samt de overordnede rammer og principper der ligger til grund. Desuden gives der et overblik over BBR services og integrationer.
* **Kapitel 3 – Udstillingsservices**Indeholder en detaljeret beskrivelse af hver enkelt udstillingsservice og dens operationer.
* **Kapitel 4 – Ajourføringsservices**Indeholder en detaljeret beskrivelse af hver enkelt ajourføringsservice og dens operationer.
* **Kapitel 5 – Øvrige integrationer**Indeholder en oversigt over ikke servicebaseret integrationer, samt hændelser som BBR udstiller og hændelser og services som BBR har behov for, for at sikre sammenhængen på tværs af grunddatasystemerne.

# BBR services og integrationer

## Overblik


Identifikationen af BBR services og integrationer i denne løsningsarkitektur er ikke en endelig og komplet liste. Der er tale om en identifikation af de services, som der er behov for internt i Grunddataprogrammet for at få Ejendomsdataprogrammet og Adresseprogrammet til at fungere som en samlet helhed.

Krav fra øvrige anvendere – eksempelvis nuværende eller planlagte statslige/kommunale systemer – skal fastlægges ifb. kravspecificeringen af BBR 2.0 i 2. halvår 2013.

Ift. de enkelte services er der tale om en liste over logiske services, som kan resulterer i flere fysiske services. Der kan f.eks. ske en opdeling, fordi man får brug for servicen både med alle attributter eller kun med nogle få udvalgte.

Langt de fleste, men dog ikke alle, af de nuværende - integrationer flytter med BBR 2.0 fra at være en integration til eller fra BBR til at være integrationer, som foregår via Datafordeleren jf. nedenstående illustration.

Der gøres opmærksom på, at klienter, og deres anvendelse af services, ikke er vist på figuren.



Figur 2. BBR services og integrationer.

Udstilling af bygnings- og boligdata foregår via de udstillingsservices, som BBR udstiller via Datafordeleren. Herfra vil anvendere af disse oplysninger som Danmarks Statistik, de nuværende OIS anvendere og andre grunddataanvendere skulle hente oplysninger om bygninger og boliger. Eneste identificerede undtagelse er overførsel af bygnings- og boligdata til Statens Arkiver, som foregår direkte fra BBR.

Oversigt over identificerede udstillingsservices findes i kapitel 3

Ajourføringen af bygnings- og boligdata foregår via de ajourføringsservices, som BBR udstiller i tilknytning til grunddataregistret over bygninger og boliger (BBR). De enkelte services kan anvendes fra BBR brugerfladen, og øvrige systemer. Eneste identificerede undtagelse, som ikke anvender denne servicesnitflade, er indlæsning af energiforbrugsoplysninger, som indlæses direkte i den dertil hørende tabel som en masseopdatering af denne.

Oversigt over identificerede ajourføringsservices findes i kapitel 4.

Alle øvrige integrationer er beskrevet i kapitel 5. Det drejer sig om:

* De services som BBR har brug for hos andre grunddataregistre – både udstillingsservices via Datafordeleren og ajourføringsservices direkte ift. Grunddataregistret (Matriklen og Adresseregistret).
* Integrationer som ikke er baseret på services.
* Integration af hændelser – både dem BBR udstiller til andre via Datafordeleren og dem som BBR selv abonnerer på via Datafordeleren.

## Serviceprincipper

Grundlæggende designes services således, at den samme services kan tilgås både fra en brugerflade – eksempelvis BBR klienten – og fra en system-til-system løsning.

Der anvendes de samme serviceprincipper for alle BBR services, uanset om disse udstilles direkte fra BBR eller de udstilles via Datafordeleren. En serviceanvender vil opleve de samme serviceprincipper, uanset om denne anvender ajourføringsservices fra BBR eller udstillingsservices fra Datafordeleren.

Da løsningsarkitektur og design af de forskellige anvendere af BBR services – såvel ajourføringsservices til BBR registret som udstillingsservices i Datafordeleren – kun i meget begrænset omfang er kendt på tidspunktet for udarbejdelsen af BBR løsningsarkitektur, er det ikke muligt at stille præcise krav, som sikrer at løsningsarkitekturen 100% understøtter de forskellige anvendere af BBR services. For at minimere kommende ændringer i arkitekturen og servicegrænsefladen, skal arkitekturen i BBR services efterleve en række serviceorienterede principper.

De serviceorienterede principper er baseret på Digitaliseringsstyrelsens SOA principper, beskrevet i pjecen ”Serviceorienteret arkitektur – hvad og hvorfor”[[1]](#footnote-2).

Serviceprincipperne er:

* Forretningsrelaterede services.  
  Services skal understøtte forretningens processer
* Genbrugelige services.  
  Services designes med genbrug for øje – også selv om en service ikke umiddelbart skal genbruges.
* Kontraktbaserede services.  
  Services beskrives af en specifikation og serviceanvendelse sker på grundlag af denne specifikation. Servicespecifikationen kan betragtes som en kontrakt mellem BBR som serviceudbyder og anvenderen af en service.
* Løst koblede services.  
  En service skal kunne findes og anvendes under etablering af et minimum af afhængigheder mellem anvender og leverandør af en service. Servicekontrakten er den eneste fælles reference mellem en anvender af en service og leverandøren af denne
* Platformsuafhængig anvendelse af services.  
  Anvendelse af en service skal foregå uafhængigt af den platform BBR servicen er implementeret på. En platform er i denne sammenhæng en kombination af programmeringssprog, operativsystem, kommunikationsprotokoller m.m.
* Lokationsuafhængig anvendelse af services.  
  Anvendelse af en service kan foregå uafhængigt af den fysiske lokation, BBR servicen er implementeret på. Anvenderen behøver ikke at kende den præcise fysiske lokationen på den enkelte service.
* Sammensætning af services.  
  Services kan sammensættes af andre services.
* Services er en abstraktion over forretningsfunktionalitet og information.  
  Services er en abstraktion over forretningsfunktionalitet og information, der stilles til rådighed for serviceanvendere via en offentliggjort servicespecifikation.   
  Servicens funktionalitet er kun kendt og tilgængelig via det interface, den tilbyder.
* Services versioneres.  
  Der skal kunne eksistere flere versioner af den samme BBR service på samme tid og nye versioner af en service skal gradvist kunne ibrugtages af de forskellige anvendere.
* Services registreres og er synlige.  
  BBR services registreres og publiceres i et servicekatalog.
* SOA er baseret på standarder.  
  BBR services baseres på anvendelse af standarder fastlagt af den offentlige sektor[[2]](#footnote-3). Standarder omfatter både tekniske standarder, der gør det muligt at fremstille, publicere, finde og anvende BBR services på tværs af programmeringssprog og driftsplatforme, men også forretningsmæssige standarder.

Nogle af BBR informationerne – eksempelvis forsvarets bygninger – er sikkerhedsklassificeret, hvilket betyder, at oplysningerne kun må være tilgængelige for dem der har rettighederne hertil. Der er derfor vigtigt at sikkerhedsmodellen opbygget omkring denne sikkerhedsklassifikation anvendes både ift. ajourføringsservices fra BBR og udstillingsservices fra Datafordeleren.

# Udstillingsservices

## Service Vis BBR oplysninger

Denne service udstiller BBR oplysninger på Datafordeleren.

Nedenstående operationer er dem, der er identificeret på nuværende tidspunkt, ud fra kendskabet til behovet fra de øvrige grunddata systemer, samt eksisterende integrationer.

Listen vil blive yderligere udbygget i forbindelse med kravstillingen, hvor de forskellige anvenderes behov afdækkes.

* Vis oplysninger om BBR objekt
* Vis BBR oplysninger om samlet fast ejendom
* Vis BBR oplysninger om ejerlejlighed
* Vis BBR oplysninger om bygning på fremmed grund
* Vis BBR objekter på jordstykke
* Vis BBR meddelelse

|  |  |
| --- | --- |
| **Vis oplysninger om BBR objekt** | |
|  | Ud fra BBR objektets identifikation (Bygningsnummer, Enhedsnummer etc.) samt forespørgsels- og gyldighedstidspunkt udstilles oplysninger om objektet, herunder oplysninger om andre objekter, som indgår heri, f.eks. *Brugsenheder* og *Enheder* i en *Bygning.*  Ejeroplysninger og adresser, som er relevante for de viste BBR objekter hentes fra Ejerfortegnelsen og Adresseregistret. |

|  |  |
| --- | --- |
| **Vis BBR oplysninger om samlet fast ejendom** | |
|  | Ud fra oplysninger om den *Samlede faste ejendoms* BFE nummer*,* samt forespørgsels- og gyldighedstidspunkt udstilles oplysninger om de *Grunde* og *Bygninger* og *Tekniske anlæg*, som indgår i den *Samlede faste ejendom.*  Desuden udstilles oplysninger om andre BBR objekter, som indgår heri, f.eks. *Brugsenheder* og *Enheder* i en *Bygning.*  Der udstilles oplysninger om igangværende BBR sager, som vedrører en af de involverede BBR objekter. |

|  |  |
| --- | --- |
| **Vis BBR oplysninger om ejerlejlighed** | |
|  | Ud fra *Ejerlejlighedens* BFE nummer samt forespørgsels- og gyldighedstidspunkt udstilles de BBR objekter, som udgør *Ejerlejligheden*.  Desuden udstilles oplysninger om evt. igangværende *BBR sager*, som vedrører en af de involverede BBR objekter. |

|  |  |
| --- | --- |
| **Vis BBR oplysninger om bygning på fremmed grund** | |
|  | Ud fra *Bygningen på fremmed grunds* BFE nummer samt forespørgsels- og gyldighedstidspunkt udstilles oplysninger om *Bygningen* ellerdet *Tekniske anlæg* som udgør ejendommen.  Desuden udstilles oplysninger om de *Brugsenheder*, *Enheder* og *Tekniske anlæg*, som indgår.  Der udstilles oplysninger om igangværende *BBR sager*, som vedrører en af de involverede BBR objekter. |

|  |  |
| --- | --- |
| **Vis BBR objekter på jordstykke** | |
|  | Ud fra *Jordstykkets* Matrikelnummer samt forespørgsels- og gyldighedstidspunkt udstilles koordinaterne og Bygningsnummer/Anlægsnummer for de *Bygninger* og *Tekniske anlæg,* som ifølge BBR oplysningerne er placeret på *Jordstykket.* |

|  |  |
| --- | --- |
| **Vis BBR meddelelse** | |
|  | Ud fra BFE nummer udstilles den gældende BBR meddelelsen.  Ejeroplysninger og adresser, hentes fra Ejerfortegnelsen og Adresseregistret. |

# Ajourføringsservices

## Service BBR sag

Denne service anvendes til registrering af fremtidige ændringer til BBR’s informationsindhold i form af BBR sags oplysninger og projekterede BBR objekter. Ændringerne slår først igennem som gældende BBR oplysninger, når de er godkendt af kommunen, hvilket dog kan ske automatisk, f.eks. i forbindelse med registrering af BBR registerføreren selv.

Nedenstående operationer er dem der er identificeret på nuværende tidspunkt, ud fra de optegnede processer samt kendskabet til behovet fra de øvrige grunddata systemer.

Listen vil blive yderligere udbygget i forbindelse med kravstillingen, hvor de forskellige anvenderes behov afdækkes.

* Afslut BBR sag
* Registrer henvendelse om BBR ændring
* Godkend BBR sag
* Henlæg BBR sag
* Registrer henvendelse om masseændring
* Opret BBR sag
* Opdater BBR sag
* Opret brugsenhed
* Ret BBR koordinater

|  |  |
| --- | --- |
| **Afslut BBR sag** | |
|  | Under behandlingen af en *BBR sag* gemmes ændringer til eksisterende BBR objekter som sagsdata på sagen, mens nye objekter oprettes i BBR, i status ’Projekteret’, hvorefter de evt. kan blive opdateret til status ’Godkendt’.  Når sagen afsluttes, sættes *BBR* sagen i status ’Afsluttet’, projekterede og godkendte BBR objekter sættes i status ’Opført’, og ændringerne til de eksisterende objekter overføres fra sagsdata til BBR, så BBR afspejler den fysiske virkelighed efter byggeriets/nedrivnings afslutning. |

|  |  |
| --- | --- |
| **Registrer henvendelse om BBR ændring** | |
|  | Henvendelser om ændringer kan ske fra ejer, en tredjepart, kommunen eller en virksomhed eller myndighed, som kommunen har en aftale om henvendelser med.  Der oprettes en *BBR sag*, som henvendelsen registreres på.  *Registreringsprocesserne er ikke analyseret i forbindelse med denne løsningsarkitektur, da de ikke påvirkes af grunddataprogrammet.*  *Der er tale om forskellige typer af ændringer, som formentlig vil skulle implementeres i forskellige operationer, specialiseret mod forskellige typer ændringer. Der kunne f.eks. tænkes at være en service, hvor ejer kan anmelde ændringer til de oplysninger, som findes på BBR meddelelsen, mens det vil være mere begrænset, hvad tredjepart vil kunne anmelde.*  *Opdelingen vil ske i forbindelse med kravspecificeringen og det efterfølgende design.* |

|  |  |
| --- | --- |
| **Godkend BBR sag** | |
|  | Denne operation anvendes, når der gives byggetilladelse i en BBR sag.  Dato for byggetilladelse registreres på de relevante BBR objekter.  *BBR sagen* og de projekterede BBR objekter, som er oprettet i forbindelse med sagen, sættes i status ’Godkendt’. |

|  |  |
| --- | --- |
| **Henlæg BBR sag** | |
|  | Denne operation anvendes, når en *BBR sag* skal afsluttes, uden at BBR skal opdateres med de registrerede oplysninger.  *BBR sagen* sættes i status ’Afsluttet’ og projekterede BBR objekter, som er oprettet i forbindelse med sagen, sættes i status ’Historisk’. |

|  |  |
| --- | --- |
| **Registrer henvendelse om masseændring** | |
|  | Henvendelser om masseændringer kan ske fra kommunen eller en virksomhed eller myndighed, som kommunen har en aftale om henvendelser med.  Det kan f.eks. dreje sig om ændrede forsyningsforhold til alle ejendomme i et område.  Der oprettes en *BBR sag*, som henvendelsen registreres på.  *Registreringsprocesserne er ikke analyseret i forbindelse med denne løsningsarkitektur, da de ikke påvirkes af grunddataprogrammet.*  *Der er tale om forskellige typer af ændringer, som formentlig vil skulle implementeres i forskellige operationer, specialiseret mod forskellige typer ændringer. Opdelingen vil ske i forbindelse med kravspecificeringen og det efterfølgende design.* |

|  |  |
| --- | --- |
| **Opret BBR sag** | |
|  | Denne operation anvendes, når der er behov for at oprette en BBR sag i forbindelse med en byggesag, en matrikulær forandring, en henvendelse fra en ejer eller øvrige ting der kræver oprettelse af en BBR-sag. |

|  |  |
| --- | --- |
| **Opdater BBR sag** | |
|  | Denne operation anvendes, til at registrere oplysninger på en BBR sag i forbindelse med behandlingen af en byggesag, en matrikulær forandring, en henvendelse fra en ejer eller øvrige ting der kræver oprettelse af en BBR-sag.  Det kan dreje sig om informationer om nye eller ændrede BBR objekter eller *BBR sags* informationer.  Servicen giver bl.a. Matriklen mulighed for at opdatere *Grundens* status, når den matrikulære forandring myndigheds godkendes af kommunen.  *Da der er tale om forskellige typer af ændringer, vil operationen formentlig skulle implementeres som flere forskellige operationer. Opdelingen vil ske i forbindelse med kravspecificeringen og det efterfølgende design.* |

|  |  |
| --- | --- |
| **Opret brugsenhed** | |
|  | Denne operation anvendes, når en landinspektør har oprettet en ny *Ejerlejlighed* i Matriklen, og skal knytte den til de relevante BBR objekter.  Der oprettes en *BBR sag* som ændringen registreres på*.*  Der oprettes en ny *Brugsenhed*, som relateres til *Ejerlejligheden.*  Relevante *Enheder, Rum, Bygninger* og *Tekniske anlæg* tilknyttes.  *Enheder og Rum*, som ikke allerede findes i BBR, oprettes. |

|  |  |
| --- | --- |
| **Ret BBR koordinater** | |
|  | Denne operation anvendes, når landinspektøren ønsker at angive en ændret placering af *Bygninger* eller *Tekniske anlæg* i forbindelse med en matrikulær sag*.*  De ændrede koordinater registreres som sagsdata på den *BBR sag*, der repræsenterer den matrikulære sag. |

## Service BBR

Denne service omfatter operationer, som udstilles som ajourføringsservices på BBR, og som ikke vedrører en *BBR sag*.

Behovet for BBR ajourføringsservices er ikke påvirket af grunddataprogrammet, og er derfor ikke analyseret i forbindelse med denne løsningsarkitektur.

Der er bl.a. identificeret et behov for services, som skal stilles til rådighed, for at kommunerne kan konfigurere BBR. ’Registrer regler for automatisering af aktiviteter’ og ’Registrer regler for udskrift af BBR meddelelser’ er eksempler på sådanne services. ’Udsend BBR meddelelse’ er den eneste BBR af disse services, som er identificeret i forbindelse med afdækning af processerne.

Yderligere servicebehov afdækkes i forbindelse med kravspecifikationen og det efterfølgende design.

|  |  |
| --- | --- |
| **Udsend BBR meddelelse** | |
|  | Ud fra ejendommens BFE nummer udstilles de oplysninger, som indgår i BBR meddelelsen.  Ejeroplysninger og adresser, hentes fra Ejerfortegnelsen og Adresseregistret. |

# Øvrige integrationer

## Ikke servicebaserede integrationer

Nedenstående tabel viser de integrationer der er dokumenteret i systemdokumentationen, og hvordan de behov disse dækker, vil blive dækket efter gennemførelsen af grunddataprogrammet.

Ud over de dokumenterede integrationer, er der identificeret yderligere et par integrationer, som fortsat skal eksistere efter gennemførelsen af grunddataprogrammet.

|  |  |  |
| --- | --- | --- |
|  | **Beskrivelse:** | **Efter gennemførelse af grunddataprogram** |
| **Totaludtræk** | | |
| 1. Danmarks statistik | Årligt udtræk til DSt | Trækkes fra Datafordeler |
| 2. Boligøkonomi | Årligt udtræk til Boligøkonomi i MBBL | Trækkes fra Datafordeler |
| 3. MBBL | Årligt udtræk til MBBL | Trækkes fra Datafordeler |
| **OIS** |  |  |
| Data fra BBR til OIS | Dagligt udtræk til OIS | Implementeres af Datafordeleren |
| **BBR/KMS** | | |
| 1) Hent GSH-oplysninger fra KMS | Henter oplysninger om Geografisk sammenhængende matrikler til dannelse af Grund | Udstillingsservice på Matriklen |
| 2) Ajourføring af adressedata | Overfører adressedata til Matriklen | Ikke relevant |
| 3) Hentning af matrikelkoordinater | Henter matriklens center koordinat for bygning/tek og adresser | Udstillingsservice på Matriklen |
| 4) Søgning af matrikel i KMS på basis af adressekoordinater | Henter matriklen på basis af adressekoordinater | Ikke relevant (relevant for GD2) |
| 5) Søgning af matrikel i KMS på basis af bygningskoordinater | Henter matriklen på basis af bygningskoordinater | Udstillingsservice på Matriklen (Afklares med geokodningsprojektet) |
| **BBR/ESR** | | |
| **On-line opslag som henter hændelser fra ESR** |  | Hændelserne hentes ikke længere fra ESR, men fra Datafordeleren |
| 1) Opdatering af ejerforholdskode i ESR | Hændelse om ændring i ejerforholdskoden | Stadig relevant pga. BBR-meddelelse  Overgår til Ejerfortegnelsen |
| 2) Ejerskifte | Hændelse om ejerskifte | Stadig relevant pga. BBR-meddelelse  Overgår til Ejerfortegnelsen |
| 3) Opdatering af etagemeter (tinglyst areal) i ESR | Hændelse om ændring i det tinglyste areal for en enhed | Stadig relevant pga. BBR-meddelelse Overgår til Ejerfortegnelsen |
| 4) Oprettelse af matrikel i ESR | Hændelse om et nyt jordstykke | Stadig relevant pga. opdatering af Grund. Overgår til Matriklen |
| 5) Sletning af matrikel i ESR | Hændelse om sletning af jordstykke | Stadig relevant pga. opdatering af Grund. Overgår til Matriklen |
| 6) Flytning af matrikler i ESR | Hændelse om flytning af jordstykker imellem to vurderingsejendomme | Stadig relevant med ”ændring” af SFE. Overgår til Matriklen |
| 7) Approbationer i ESR | Hændelse om approbation | Stadig relevant. Overgår til Matriklen. |
| 8) Opdatering af ejerlavskoder og –tekster i ESR | Hændelse om ændring i kommunal og landsejerlav | Ikke relevant |
| 9) Ret udskrivningsmatrikel i ESR | Hændelse om opdateret udskrivningsmatrikel | Ikke relevant |
| 10) Ret KMS\_SFENR i ESR | Hændelse om opdatering af SFE i ESR | Ikke relevant |
| **Online opslag som henter oplysninger fra ESR** |  |  |
| 11) Hent ejerforholdskode i ESR | Henter ejerforholdskoden ved oprettelse af ny entitet i BBR | Ikke relevant |
| 12) Hent CPRnr/CVRnr/løbenr og alternativ adresse | Henter CVR/CPR ved udsendelse af BBR-meddelelse og ved kørsel af visse fase rapporter | Ikke relevant  implementeres i Datafordeleren |
| 13) Hent matrikelsammenhæng (København & Frederiksberg) | Ikke længere i brug | Ikke længere i brug |
| 14) Hent ejerlejligheds-oplysninger | Henter ejerlejlighedsoplysninger fra ESR | Ikke længere relevant |
| 15) Hent ejendomsoplysninger fra ESR til Ejendomsoversigten i NYT BBR | Henter en lang række oplysninger fra ESR | Stadig relevant skal undersøges nærmere.  Implementeres i Datafordeleren |
| 16) Hent markering for ejerlejlighedsmatrikler fra ESR til Nyt BBR | Henter markeringen for ejerlejlighedsmatrikler i ESR | Ikke længere relevant |
| **Online opslag som sender oplysninger til ESR** |  |  |
| 17) Ajourføring af adressedata | Sende nye adgangs- og enhedsadresser til ESR | Ikke relevant |
| **PLANSYSTEMDK** |  |  |
| 1) Hentning af planoplysninger | Planoplysninger bruges til ejendomsoversigten i BBR | Stadig relevant skal undersøges nærmere hvor oplysningen kan findes |
| **BBR/BOSSINF** |  |  |
| 1) Hentning af offentlig støtte i BOSSINF på enhed | Ikke i brug | Ikke i brug |
| **BBR/CPR** |  |  |
| 1) Hentning af adresser ud fra CPR-nummer | Henter navn og adresse på et givent CPR-nr | Udstillingsservice i DF fra  Ejerfortegnelsen |
| 2) Opslag fra CPR af adresse i Nyt BBR | Ikke i brug | Ikke i brug |
| 3) Opdatering af Udlejningsforhold 2 ved samkøring af ESR, CPR og NYT BBR | Tjekker om enheden er udlejet, om ejer beboer den selv eller om den er ubeboet | Sammensat udstillingsservice i DF baseret på BBR, Ejerfortegnelse og CPR |
| **CPR-Vej** |  |  |
| Opdatering af Vejregistret i Nyt BBR | Henter dagligt udtræk fra CPR vej til opdatering af ”vejregistret” i BBR | Ikke relevant |
| **BBR/OIS** |  |  |
| 1) Hentning af navn og adresser ud fra kommuenr. og ejendomsnr. | Henter navn og adresse ifm. Udsendelse af BBR-meddelelse | Implementeres i Datafordeleren |
| 2) Hentning af BBR-Meddelelse i BBR ud fra kommunenummer og ejendomsnummer. | OIS henter en BBR-meddelelse vha. kommune og ejendomsnummer. | Stadig relevant |

Efter implementeringen af grunddataprogrammet, vil der stadig være behov for følgende ikke servicebaserede integrationer:

|  |  |
| --- | --- |
| **Fra Ejerfortegnelsen til BBR** | |
|  | Hent ejendomsoplysninger til Ejendomsoversigten |
| **Fra Plansystem.dk til BBR** | |
|  | Hent planoplysninger til Ejendomsoversigten |
| **Til Statens arkiver fra BBR** | |
|  | BBR leverer udtræk til Statens arkiver. Disse skal stadig kunne leveres som udtræk, efter gennemførelsen af grunddataprogrammet. |
| **Til E-boks fra BBR** | |
|  | Der må forventes en integration til Digital post, som gør det muligt for BBR, at aflevere beskeder til personer og virksomheder ved hjælp af Digitalpost. |

|  |  |
| --- | --- |
| **Indlæs forbrugsoplysninger fra FIE til BBR** | |
|  | BBR indsamler forbrug af energi i form af tilført fjernvarme, naturgas, fyringsolie m.v. fra forsyningsselskaberne.  Oplysningerne registreres direkte i BBR, på baggrund af forsyningsselskabernes indrapporteringer.  Oplysningerne indrapporteres på adresser, som omsættes til *Grunde, Bygninger* og *Enheder* i forbindelse med registreringen. |

## BBR hændelser stillet til rådighed for andre grunddatasystemer

Hver gang der sker en opdatering af *BBR Sag* eller af BBR’s informationsindhold, udstilles der en BBR registreringshændelse i Datafordeleren.

Hændelserne er dokumenteret i slutkriterierne, i aktivitetsbeskrivelserne i Bilag C, Processer.

## Hændelser BBR har behov for fra andre grunddatasystemer

Nedenstående hændelser er identificeret ud fra de optegnede processer. Yderligere behov forventes afdækket i forbindelse med det videre arbejde, bl.a. opdateringer af repræsentativ adresse og ændringer i FOT objekter.

|  |  |
| --- | --- |
| **Fra Ejerfortegnelsen** | |
|  | * Hændelse om ændring i ejerforholdskoden * Hændelse om ejerskifte * Hændelse om ændring i det tinglyste areal for en enhed |
| **Fra Matrikel** | |
|  | * Hændelse om et nyt jordstykke (Meddelelse om matrikulær forandring) * Hændelse om sletning af jordstykke (Meddelelse om matrikulær forandring) * Hændelse om flytning af jordstykker imellem to vurderingsejendomme * Hændelse om approbation (GST afgørelse) * Hændelse om ændring i kommunal og landsejerlav |
| **Fra CPR** | |
|  | * Tilmelding til folkeregisteradresse |

## Services BBR har behov for hos andre grunddatasystemer

|  |  |
| --- | --- |
| **Fra Adresse** | |
|  | * Adresse service der relaterer et adgangspunkt til en bygning eller et teknisk anlæg * Adresse service der opretter adresse med etage og dørbetegnelse til en enhed |
| **Fra Matrikel** | |
|  | * Service der viser kort med angivelse af ejendomme og omrids af BPFG * Service der henter oplysninger om Geografisk sammenhængende matrikler til dannelse af Grund * Service der henter matriklen på basis af bygningskoordinater * Service, der viser ejerlejligheders arealer * Service til oprettelse af BPFG. Det forudsættes at den anvendte Matrikelservice opretter Aktuelt ejerskab i Ejerfortegnelsen |
| **Fra Ejerfortegnelsen gennem Datafordeleren** | |
|  | * Hent modtager af BBR meddelelse ud fra BFE nummer DF fra Ejerfortegnelse |
|  | * Oplysninger om ejer af ejendomme til opdatering af udlejningsforhold |
| **Fra CPR gennem Datafordeleren** | |
|  | * Oplysninger om beboer i ejendomme til opdatering af udlejningsforhold |
| **Sammensatte service fra Datafordeleren** | |
|  | * Service der henter ejendomsoplysninger til Ejendomsoversigten i NYT BBR |

1. Beskrevet i pjecen ”Serviceorienteret arkitektur – hvad og hvorfor”, som findes på Digitaliserings-styrelsens hjemmeside: http://www.digst.dk/Arkitektur-og-standarder/It-arkitektur/Serviceorienteret-arkitektur/~/media/Files/Arkitektur%20og%20standarder/Arkitektur/Pjece\_Serviceorienteret\_arkitektur.ashx [↑](#footnote-ref-2)
2. Se <http://digitaliser.dk/> for en oversigt over anbefalede standarder. [↑](#footnote-ref-3)